Sabinet | Volume 112, Issue 3223
Volume 112, Issue 3223, 2009
Die Kerkblad - Volume 112, Issue 3223, May 2009
Volume 112, Issue 3223, May 2009
Begin met die fees! : uit die Woord
Waaraan laat hierdie teks u dadelik dink? Watter beeld kom in u gedagtes op? Sien u 'n man aankom - teen die skurwe rant van die Olyfberg af, tussen die olyfbome deur, deur die Kedronvallei na die Goue Poort in die stadsmuur, waaragter die tempel lê? 'n Man op 'n donkie? Sien u die mense wat nadergehardloop kom? 'n Aangroeiende skare wat met takke wuif en juig? Sien u die lyn wat ons teks tussen die Ou en die Nuwe Testament lê? Sover die man op die donkie gaan, sit hulle die takke voor die donkie neer. Sommiges lê hulle boklere op die takke.
Soli Deo Gloria - aan God alleen die eer! : redaksioneel
Die Gereformeerde Kerke in Suid-Afrika het met entoesiasme en geloofsblydskap hulle 150 jaar van bestaan vrolik en met oorgawe gevier. Jare en maande se beplanning het 'n werklikheid geword, en die lidmate van die Gereformeerde Kerke in Suid-Afrika kon op 'n entoesiastiese wyse met vreugde aan die geleentheid deelneem. Die hele feesviering het gestaan in die teken van "klein voor God".
Tussen Hemelvaart en Wederkoms : hoofartikel
Om te staan en kyk, is 'n gewone menslike daad. Om na mense te staan en kyk, kan ook heelwat emosies in jou losruk. Jy kyk na mense vir wie jy baie lief is. Jy kyk vir mense van wie jy minder hou. Jy kan kyk uit nuuskierigheid. Jy kan kyk in afgryse. Jy kan kyk uit verligting. En al hierdie kykery hoef nie van betekenis of van waarde tewees nie. Daar is egter twee geleenthede wat mense staan en kyk het, en hulle kyk was van groot waarde.
Die eerste groep mense waarvan ons hoor wat staan en kyk, het in die Sinai-woestyn gebeur. Israel het by Sinaïberg kamp opgeslaan tydens hulle reis van Egipte op pad Kanaän toe. Hulle staan nou en kyk hoe Moses in die tent van die ontmoeting met God ingaan (Eks 33:8).
Die tweede groep mense waarvan ons lees dat hulle gestaan en kyk het, is die dissipels op die Olyfberg. Hulle staan en kyk hoe Jesus ingaan in die hemelse sale van sy Vader. Terwyl Jesus opvaar na die hemel, het hulle stip na die hemel gekyk. Skielik staan twee mans in wit klere by hulle en vra : "Waarom staan julle so na die hemel en kyk?"
Doen ons genoeg vir God se kerk? : hoofartikel
Met Fees 150 pas verby, het elkeen seker een of ander tyd, iewers tussen al die feesvieringe deur, vir homself die vraag afgevra : Wat is die kerk regtig? Al die verskillende fasette van die fees het ons onder die indruk gebring van die ewige waarde van God se kerk en die Woord wat die kerk aan die lidmate bedien. In die prediking in die verskillende kerkgeboue van 9-12 April 2009 is baie fasette van God se kerk vanuit die Woord oopgemaak en aan die feesgangers bedien. Noudat alles verby is, kan elke Gereformeerde lidmaat vir homself uitmaak : "Doen ek nie dalk te min vir God se kerk nie?"
Ons regering Christelik?
Ná die pas afgelope verkiesing het ons land sy derde regering binne die politieke bedeling wat in 1994 sy beslag begin kry het. As Gereformeerdes het ons 'n bepaalde verwagting van die regering, onder andere wat betref die regering se houding teenoor (ons) godsdiens. Hierdie artikel nooi jou om op grond van die Skrif en ons belydenis saam te besin oor hoe ons die huidige stand van sake in hierdie verband moet beoordeel, wat ons strewe hieroor moet wees, en veral : wat ons taak en roeping binne die huidige bedeling is.
Die middelste kruis : Fees 150
Author L.H. Van Schaik
Het u al gewonder waarom daar drie kruise was? Hoekom nie twee of vyf kruise nie? Hoekom nie net een kruis nie? Die Fariseërs en owerstes het reeds die vorige Sondag begin beplan om die Here Jesus dood te maak. Waarom het hulle, toe Pilatus Hom oorgegee het om gekruisig te word, Hom na Golgota geneem en Hom daar gekruisig? Waarom drie kruise en Jesus in die middel? En waarom twee misdadigers, een aan sy regter- en een aan sy linkerkant?
Wat beteken dit om Gereformeerd te wees? : Fees 150
Source: Die Kerkblad 112, pp 14 –20 (2009)
Vergun my vooraf 'n paar persoonlike opmerkings en woorde van dank en waardering.
Hoe meer 'n mens jou verdiep in die geskiedenis, en veral in die geskiedenis van die kerk, besonderlik die geskiedenis van die GKSA, hoe meer besef jy jou eie kleinheid en nietigheid.
God hou kragtens sy belofte deur die geskiedenis heen sy kerk self in stand, en dit op wonderlike maniere : daarvoor roep en gebruik Hy ook mense wat hy begenadig en toerus, en soms doen Hy dit ten spyte van ons sondige mense, omdat dit sy kerk is en omdat sy Seun Jesus Christus die enigste Hoof daarvan is. Daarom staan ek werklik in nederigheid en kleinheid voor u en voor die aangesig van God, coram Deo, dankbaar en onverdiend bevoorreg om tot u te spreek.
Groeteboodskap van die Teologiese Skool : Fees 150
In hierdie besondere feesjaar beleef die Teologiese Skool saam met al die Gereformeerde Kerke 'n oorheersende gevoel van dankbaarheid.
Die tema van die fees vertolk die gees en gesindheid van die TSP uitstekend : Klein voor God. Ons is klein voor God in ons dankbaarheid vir sy liefde en geduld met die TSP. Klein voor God in ons nietigheid en gebrokenheid as personeel. Soos die kerke kan terugdink aan 'n eeu-en-'n-half se genade, vier die Teologiese Skool ook hierdie jaar 'n ronde getal : 140 jaar van geseënde jare van die opleiding van bedienaars van die Woord.
Indrukke van feesgangers : Fees 150
Source: Die Kerkblad 112, pp 22 –39 (2009)
Indrukke van feesgangers
150-jarige feesviering - 'n hemelse simfonie van gelowiges saam met Woord en lied : Fees 150
Authors: Ria Van Wyk and Amie Van Wyk
Onaangeraak kon niemand van hierdie fees weggegaan het nie. Dis 'n fees om 'n Christen te wees!
Verlede naweek 9-12 April - Paasnaweek - het ongeveer 12 000 Gereformeerde Christene van alle uithoeke van ons land en Namibië en Zimbabwe op Potchefstroom saamgekom om fees te vier, om die Here te dank vir sy groot genade en om klein voor Hom te word.
Vir almal wat hierdie 150-jarige kerkfees meegemaak het, was dit 'n onvergeetlike hoogtepunt in hulle lewe. So 'n geleentheid doen hom immers meesal net een maal - of miskien twee maal - in 'n leeftyd voor. Wat was dan so besonders aan die feesvierings?
GKSA Fees 150 - klein voor God : Fees 150
Van dwarsoor die land het mense saamgekom. Ondanks die moeilike ekonomiese tye wat ons beleef, het die opkoms die verwagtinge oortref. Vanweë die verspreiding van die feesverrigtinge oor 'n groot area, is dit moeilik om 'n akkurate getal te skat. Koerante het die getal op twaalfduisend bereken, nege- of tienduisend sou miskien eerder in die kol wees. Maar dit is ook nie die belangrikste nie. Belangriker is die gesindheid wat geheers het. Daar was 'n gees van positiewe opgewondenheid. Mense wat mekaar jare laas gesien het, het mekaar weer ontmoet, en ou familie- en vriendskapsbande versterk. "Is dit nie wonderlik dat Gereformeerdes op hierdie manier kan saamkom nie? Ons moet dit op 'n gereelde basis doen", en : "Hoe trots is ek nie om 'n Dopper te wees nie!", was van die opmerkings wat oor en oor opgeklink het. Die Tent van Samekoms het 'n kuierplek gebied waar met tye ook lekker saamgesing is. En die talle stalletjies waarin koop- en eetware aangebied is, was elkeen ook 'n treffer.
Stigtingsdatum Gereformeerde Kerk in de ZA Republiek en Potchefstroom : aktueel
In die feesjaar word die Argief baie druk besoek en word daar met nuwe oë gekyk na die geskiedenis van die GKSA. Dit het ook gebeur na aanleiding van 'n vraag oor die stigtingsdatum van die Gereformeerde Kerk Potchefstroom en die onsekerheid oor die stigtingsdatum soos berig in Die Kerkblad van April 2009. Die Kerkblad van April 2009 gee ook sekere inligting weer oor die stigtingsdatum van die Gereformeerde Kerk in die ZA Republiek. Juis daarom raak ek albei sake in dié kort artikel aan, wat na nog vele verdere navorsing DV in 'n wetenskaplik verantwoorde vorm gepubliseer sal word.
Skryf Bybel met die hand oor!
Author Lorisa Lewis
Thea Marais van Heilbron het onlangs 'n maraton-inspirasie uitgeleef toe sy die hele Bybel met die hand oorgeskryf het. Sy moes soortgelyke deursettingsvermoë getoon het as dié van haar man, Piet, wat die Comrades sewe keer in sy jonger dae voltooi het!
Die Joodse en Romeinse verhore van Jesus Christus (2) : paasfees
Author Neels Claassen
Source: Die Kerkblad 112, pp 48 –51 (2009)
In twee uitgawes van Die Kerkblad, 2 en 16 Junie 1999, het bydraes van REGTER NEELS CLAASSEN verskyn onder die opskrif "Die Joodse en Romeinse verhore van Jesus Christus". Regter Claasen was destyds verbonde aan die Hoërhof in Johannesburg, en het hierdie bydrae op 24 Maart 1999 by die Geref. Kerk Randburg-Oos gelewer. Sedertdien het heelwat lesers die Redaksie versoek om hierdie bydraes weer te plaas. In die vorige Kerkblad (April) is gekyk na die vereistes vir 'n geldige Romeinse kriminele verhoor, Joodse vereistes vir 'n billike verhoor en die klagtes teen Jesus Christus. Hierdie is die tweede en laaste aflewering.
Akasia se lidmate skryf Bybel met die hand oor
Die Gereformeerde Kerk Akasia het die Bybel met die hand oorgeskryf as teken van dankbaarheid teenoor God se groot genade. Die leuse van die projek was : Terug na die Woord van die Here uit dankbaarheid.
Eredienstye : Belfast
Proefuitgawe van die hersiene teks van die 1936/39 berymde Psalms ne skrifberyminge
Klassis- en Streetsinode oproepe
Voortaan gaan Die Kerkblad maandeliks die emerituspredikante, hulle eggenotes en die emeritusweduwees wat 80 jaar en ouer is, gelukwens. Die Kerkblad wil ook die wel en wee van predikante en hulle gesinne en families by wyse van 'n beriggie bekend maak. So kan die groot "Gereformeerde familie" in Suid-Afrika van mekaar te wete kom. Die Redaksie sal dit waardeer indien sodanige nuus aan ons bekend gemaak kan word deur vriende en kennisse.